
Fejlesztő típusú feladatok alkalmazása a történelemoktatásban

A hazai oktatási rendszer kiemelt eleme a kompetenciafejlesztés. Ennek hatékony módszere lehet a fejlesztőfeladatok alkalmazása. A tantermi oktatásban elsődlegesen a kompetencia ismeretelemeinek bővítéséről és az attitűdök változásáról beszélhetünk, de az egyes munkaformákkal a készségszintű fejlesztés is elősegíthető.
Dolgozatomban olyan fejlesztő típusú feladatokat mutatok be, amelyeket történelem tantárgyból, a tantanítási gyakorlatom során alkalmaztam. Három korosztályban vizsgáltam ezeknek a feladatoknak a hatékonyságát és eredményességét. Különböző témaköröket dolgozatam fel, előtérbe helyzetem a nem zárt válaszú megoldást igénylő feladatokat, valamint a társas és egyéni munkaformákat. A kutatás elsődleges célja a diákok szociális kompetenciájának fejlesztése volt.
A fejlesztő feladatok alkalmazása előtt és után a diákok, egy általam készített kérdőívet töltöttek ki. Ennek segítségével próbáltam felmérni, megfigyelhető-e elmozdulás a csoport szociális érzékenységében. A kérdőívek összehasonlítása után megállapítható, hogy az általam végzett fejlesztések hatására készségszintű fejlődésről nem beszélhetünk, azonban a csoportok szociális érzékenységében pozitív elmozdulás tapasztalható. Ennek mértéke összefüggésben áll a tanítási folyamat hosszúságától.



